नाकोड़ा
नाकोड़ा (अंग्रेजी :Nakoda) भारत के राजस्थान राज्य के बालोतरा ज़िले का एक प्रसिद्ध गांव है। सरकारी दस्तावेजों के अनुसार गांव का नाम मेवानगर है। गांव नगारा के नाम से भी जाना जाता है इनके अलावा इतिहास में यह विभिन्न नामों से जैसे विरमपुरा ,मेहवा के नाम से भी जाना जाता था। नाकोड़ा में एक प्रसिद्ध पार्श्व जैन मन्दिर भी है। जो कि जैन धर्म का एक तीर्थ स्थल कहलाता है। नाकोड़ा में पर्वत के शिखर पर एक छोटा और पुराना शिव मंदिर है, जहां जाने के लिए नाकोड़ा मंदिर के पीछे से एक रास्ता जाता है। मंदिर के नीचे एक तालाब है और उसके नीचे एक और मंदिर है जो हनुमान जी का है।